CELEX: 62017TN0099
Language: et
Date: 2017-02-16 00:00:00
Title: Kohtuasi T-99/17: 16. veebruaril 2017 esitatud hagi – Eutelsat versus GSA

8.5.2017   
            
            
               ET
            
            
               Euroopa Liidu Teataja
            
            
               C 144/48
            
         16. veebruaril 2017 esitatud hagi – Eutelsat versus GSA
   (Kohtuasi T-99/17)
   (2017/C 144/67)
   Kohtumenetluse keel: inglise
   
      Pooled
   
   
      Hageja: Eutelsat SA (Pariis, Prantsusmaa) (esindaja: advokaat L. de la Brosse)
   
      Kostja: Euroopa GNSSi Agentuur (GSA)
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks;
            
         
               —
            
            
               rahuldada hageja taotlus menetlustoimingute korraldamiseks;
            
         
               —
            
            
               tühistada esiteks hageja „Parima ja lõpliku pakkumuse“ tagasi lükkamine GSA poolt seoses hanketeatega nr GSA/CD/14/14 – „Galileo teenuse osutaja“, mis teatati 29. novembril 2016, ja teiseks tühistada otsus sõlmida leping teise pakkujaga Galileo süsteemi käitamiseks ja hooldamiseks;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja üheksa väidet.
   
               1.
            
            
               Esimene väide, et esimesele kohale pandud pakkuja muutis oma pakkumust menetluse käigus, rikkudes esiteks tehnilist kirjeldust ja teiseks pakkujate võrdse kohtlemise põhimõtet.
            
         
               2.
            
            
               Teine väide, et menetluse käigus muutis GSA pakkumuse valiku finantskriteeriume.
            
         
               3.
            
            
               Kolmas väide, et GSA meetod hinnakriteeriumide järjestamiseks ei võimaldanud valida pakkumust, mis oli majanduslikult kõige soodsam.
            
         
               4.
            
            
               Neljas väide, et hindamiskomisjoni koosseis ei olnud kooskõlas eeskirjadega ja selle erapooletust ei ole võimalik tagada.
            
         
               5.
            
            
               Viies väide, et esimeseks loetud pakkuja esitas ebanormaalselt madala pakkumuse.
            
         
               6.
            
            
               Kuues väide, et on rikutud läbipaistvuse ja kandidaatide võrdse kohtlemise reegleid ja seda, et anti eelis, mis rikub huvide konflikte käsitlevaid eeskirju.
            
         
               7.
            
            
               Seitsmes väide, et GSA on teinud mitu viga seoses lepingu sõlmimise kvalitatiivsete kriteeriumidega.
            
         
               8.
            
            
               Kaheksas väide, et GSA on eiranud oma kohustust põhjendada vaidlustatud otsust piisavalt.
            
         
               9.
            
            
               Üheksas väide, et lepingu väärtus on palju väiksem kui koguväärtus, mis märgiti lepingu sõlmimise teates, mille GSA avaldas, ja mille Eutelsat oli märkinud oma parimas ja lõplikus pakkumuses.